[{"text_idx": "#000002", "text": "Aste bateko tartearekin, datorren igandean (otsailak 3an), berriro mendira jo behar dugu . Gainera berriro Arabara goaz, bertan bai dago eguraldi egokiena urte garai hontan. Ulibarri Jauregitik abiatuta, Vasconavarro burdinbidetik lehenbizi eta Jauregi urtegitik zehar gero, Santa Isabel baselizara helduko gara. Pagadi eta artadiz lagunduta INDIAGANAra (1098m) iritsiko gara. Gero, lehen mailako gailur horretatik, ITXOGANAra (1063m) joko dugu. Bukatzeko azken altxor batera jeitsiko gara, San Bitor baselizara. Ibilbideak 11 kilometrotako luzera eta 450 metrotako desnibela du. Lau ordutan egiteko modukoa da. Egun erdiko irteera honetara animatzen zaretenok apuntatu zaitezkete goiko estankoan (tf 943860357) ostiral eguerdia baino lehenago. Helduek 7\u20ac eta umeek 5\u20ac ordaindu behar dute Txomin Agirreko geltokitik 7:30etan aterako den autobusa.Animatu eta bertan ikusiko gara!"}]